Sunnudaginn 25. ágúst kl. 14.00 verður Helga Kolbeinsdóttir , æskulýðsfulltrúi í Digraness - og Hjallasóknum í Kópavogi , vígð í Skálholtsdómkirkju sem æskulýðsprestur í þessum söfnuðum . Sr . Kristján Björnsson , vígslubiskup , vígir hana og er þetta fyrsta prestsvígsla hans . Helga lauk mag. theol. , prófi í guðfræði frá Háskóla Íslands 2013 . Hún starfaði sem prestur í Noregi í þrjú ár , 2013 - 2016 . Þá útskrifaðist hún með diplómagráðu í fjölskyldufræði frá Endurmenntunarstofnun Háskóla Íslands 2018 . Vígsluvottar verða sr. Skírnir Garðarsson , settur sóknarprestur í Skálholti , sr. Gísli Jónasson , prófastur , sr. Gunnar Sigurjónsson , sóknarprestur , sr. Sunna Dóra Möller , sr. Jóna Hrönn Bolladóttir og sr. Arna Grétarsdóttir , sem lýsir vígslu . Skálholtskórinn syngur undir stjórn Jóns Bjarnasonar . Að lokinni vígslumessu verður boðið í vígslukaffi í Skálholtsskóla .